CELEX: 62018TN0739
Language: lv
Date: 2018-12-17 00:00:00
Title: Lieta T-739/18: Prasība, kas celta 2018. gada 17. decembrī – Darment/Komisija

25.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 72/34
            
         
      Prasība, kas celta 2018. gada 17. decembrī – Darment/Komisija
      (Lieta T-739/18)
      (2019/C 72/43)
      Tiesvedības valoda – angļu
      
         Lietas dalībnieki
      
      
         Prasītāja: Darment Oy (Helsinki, Somija) (pārstāvji: C. Ginter, advokāts)
      
         Atbildētāja: Eiropas Komisija
      
         Prasītājas prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Komisijas lēmumu samazināt kvotu, kas prasītājai piešķirta 2019. gadam fluorogļūdeņražu laišanai tirgū, par ko prasītāja tika informēta ar 2018. gada 16. oktobra vēstuli Ares(2018)5305174 un 2018. gada 12. decembra epasta vēstuli;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza divus pamatus.
      
                  1.
               
               
                  Pirmais pamats ir par to, ka atbildētāja, piemērojot Regulas (ES) Nr. 517/2014 (1) 25. panta 2. punktu, stingri pamatojoties uz atbilstoši 17. pantam izveidotajā reģistrā pieejamajiem datiem, lai gan bijis iesniegts lūgums izlabot kļūdainos datus reģistrā, esot pārkāpusi šo regulu.
               
            
                  2.
               
               
                  Otrais pamats ir par to, ka atbildētāja, atsakoties apsvērt prasītājas paskaidrojumus saistībā ar lielapjoma importa kvotas laišanu tirgū, esot pieļāvusi acīmredzamu kļūdu vērtējumā.
               
            
         (1)  Eiropas Parlamenta un Padomes Regula (ES) Nr. 517/2014 (2014. gada 16. aprīlis) par fluorētām siltumnīcefekta gāzēm un ar ko atceļ Regulu (EK) Nr. 842/2006 (OV L 150, 20.05.2014, 150. lpp.).